เมื่อวานทั้งรถติดทั้งฝนตก เลยอยากหาอะไรมาให้อารมณ์ดีซะหน่อยก่อนเข้าบ้าน แต่ทำยังไงดี??ตอนนั้นห้าทุ่มแล้วด้วยซิ ด้วยความพยายามเลยกดหาในวงในจนมาเจอร้านนี้จนได้ ร้านนมนัวนี่เอง !!! :DD

(การเดินทาง)
ขับตรงเข้ามาในโชคชัยสี่ ร้านตั้งอยู่แถวซอย 41 เห็นได้ชัดเจนเลยค่ะเพราะร้านอยู่ติดถนนป้ายและร้านสว่างชัดเจนดี จอดรถเลียบถนนไปได้เลยสะดวกมากๆค่ะ 

(บรรยากาศ)
เรียบง่ายสบายๆ นั่งได้ทั้งนอกร้านในร้าน มีประมาน10โต๊ะ มีเมนูวางไว้ให้บนโต๊ะทุกโต๊ะแล้วก็จดใส่กระดาษออเดอร์ได้เลย พนง.ทุกคนน่ารักมากค่ะ เราไปถึง23.45เกรงใจมากๆเพราะที่ร้านจะเปิดเที่ยงวันถึงเที่ยงคืน ถ้าเป็นร้านอื่นใกล้เวลาขนาดนี่คงเคลียร้านแล้วแต่พี่ๆน่ารักมากๆยังยิ้มแย้มและแนะนำเมนูให้ด้วยสีหน้าเต็มใจ ประทับใจมากๆค่ะ และเพลงที่เปิดในร้านก็ชิวมาก ฮิปฮอปบ้างแด็นซ์บ้าง กินไปด้วยนี่เมามันส์กันเลยทีเดียว

(ขนมที่สั่ง)
ขอบอกก่อนเลยว่าที่นี่มีครบครันพอสมควร ทั้งเมนูขนมปังหน้าต่างๆ โทสก็มี ไอติมและยังมีอาหารอีกด้วย แต่เราไปดึกแล้วเลยเลือกง่ายๆละกัน เป็นขนมปังหน้าสังขยา หน้านูเทลล่าและหน้าเนยนมข้นกล้วย น้ำก็มีนมคาราเมลและนมวานิลลา ขนมปังปิ้งกรอบนุ่มกำลังดีราดมาได้ฉ่ำสะใจสุดๆ แถมไม่หวานเว่อร์ด้วยชอบมากๆ อันที่เป็นปังปิ้งกล้วยก็ซ้อนกล้วยมาสองชั้นได้....ฟิน ยิ่งนมคาราเมลนี่คาดการณ์ไว้เลยว่าต้องหวานแน่ แต่ปรากฎว่าหอมหวานกลมกล่อมสุดๆ พี่ๆก็บอกว่าสามารถสั่งเพิ่มลดได้เลยค่ะถ้าไม่ชอบหวาน (อร่อย ยิ้มกว้างงงงงง ^________^ )

(ราคา)
ราคาก็ตามสไตล์ร้านทั่วไปค่ะ เริ่มต้นที่ 25-100++ ฿ , นมก็เริ่มที่ 35 ฿ ไม่แพงเลยอร่อยด้วยและบริการก็รวดเร็วดี คิดไว้ว่าจะไปทานอีกหลายๆครั้งเลย จะลองไปโทสและเมนูอื่นๆไว้จะมารีวิวให้ฟังนะคะ

อ้อ ร้านเพิ่งมาเปิดได้สองเดือนเอง ลองแวะไปชิมกันได้นะคะ ^ ^